ประกาศกรมธุรกิจพลังงานประกาศกรมธุรกิจพลังงานเรื่อง หลักเกณฑ์ วิธีการและเงื่อนไขในการขอความเห็นชอบเพื่อขอรับหนังสือรับรองการนำเข้าและส่งออกน้ำมันเชื้อเพลิงโดยวิธีการทางอิเล็กทรอนิกส์พ.ศ. ๒๕๕๙ ด้วยคณะรัฐมนตรีมีมติเมื่อวันที่๒๙ มิถุนายน พ.ศ. ๒๕๕๓ เห็นชอบในแนวทางการพัฒนาระบบ National Single Window (NSW) ของคณะกรรมการพัฒนาระบบการบริหารจัดการขนส่งสินค้าและบริการของประเทศโดยการให้หน่วยงานที่เกี่ยวข้องพิจารณาแนวทางปรับปรุงกฎหมายและระเบียบที่เกี่ยวข้องเพื่อให้สามารถทำธุรกรรมทางอิเล็กทรอนิกส์ผ่านระบบNational Single Window ได้อย่างมีประสิทธิภาพดังนั้นเพื่อให้การบริหารจัดการเกี่ยวกับการให้บริการออกหนังสือรับรองการนำเข้าและส่งออกน้ำมันเชื้อเพลิงของกรมธุรกิจพลังงานตามคำสั่งกรมการค้าต่างประเทศที่ ๑๗๖/๒๕๕๒ เรื่องมอบอำนาจในการพิจารณาเห็นชอบให้นำน้ำมันเชื้อเพลิงเข้ามาในราชอาณาจักร ลงวันที่ ๓๑สิงหาคม ๒๕๕๒ และตามมาตรา ๒๔ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓เป็นไปด้วยความเรียบร้อย สอดคล้องกับกฎหมายว่าด้วยธุรกรรมทางอิเล็กทรอนิกส์อาศัยอำนาจตามความในข้อ ๕แห่งระเบียบสำนักนายกรัฐมนตรี ว่าด้วยการเชื่อมโยงข้อมูลอิเล็กทรอนิกส์สำหรับการนำเข้า การส่งออก การนำผ่าน และโลจิสติกส์ พ.ศ. ๒๕๕๗อธิบดีกรมธุรกิจพลังงานจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมธุรกิจพลังงานเรื่อง หลักเกณฑ์ วิธีการ และเงื่อนไขในการขอความเห็นชอบเพื่อขอรับหนังสือรับรองการนำเข้าและส่งออกน้ำมันเชื้อเพลิงโดยวิธีการทางอิเล็กทรอนิกส์พ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ระบบ หมายความว่าระบบบริการให้ความเห็นชอบเพื่อขอรับหนังสือรับรองการนำเข้าและส่งออกน้ำมันเชื้อเพลิงทางอิเล็กทรอนิกส์ลงทะเบียน หมายความว่าการลงทะเบียนเข้าใช้ระบบบริการให้ความเห็นชอบเพื่อขอรับหนังสือรับรองการนำเข้าและส่งออกน้ำมันเชื้อเพลิงทางอิเล็กทรอนิกส์ตัวแทนออกของ หมายความว่าผู้ได้รับอนุญาตให้เป็นตัวแทนออกของจากกรมศุลกากรเคาน์เตอร์บริการ หมายความว่าผู้ได้รับอนุญาตให้เป็นเคาน์เตอร์บริการจากกรมศุลกากรหนังสือแจ้งผลการพิจารณา หมายความว่าหนังสือที่กรมธุรกิจพลังงานออกให้เพื่อแจ้งผลการพิจารณาให้ความเห็นชอบหรือไม่เห็นชอบทั้งนี้ให้หมายความรวมถึงการแจ้งผลการพิจารณาทางอิเล็กทรอนิกส์ด้วยหนังสือรับรอง หมายความว่าหนังสือรับรองที่ระบุปริมาณน้ำมันเชื้อเพลิงที่ให้นำเข้ามาในราชอาณาจักร หรือให้ส่งออกไปจำหน่ายนอกราชอาณาจักรเป็นรายเที่ยว ทั้งนี้ ให้หมายความรวมถึงหนังสือรับรองทางอิเล็กทรอนิกส์ด้วยข้อ๔ กรณีที่มิได้มีบทบัญญัติในเรื่องใดไว้ให้ถือปฏิบัติตามกฎหมายว่าด้วยธุรกรรมทางอิเล็กทรอนิกส์ส่วนที่ ๑การลงทะเบียน ข้อ๕ ผู้ใดประสงค์จะขอหนังสือรับรองการนำเข้าหรือส่งออกน้ำมันเชื้อเพลิงโดยวิธีการทางอิเล็กทรอนิกส์ให้ยื่นคำขอลงทะเบียน ณ ศูนย์บริการธุรกิจพลังงาน กรมธุรกิจพลังงานตามแบบคำขอลงทะเบียนท้ายประกาศนี้เมื่อได้รับอนุมัติลงทะเบียนแล้วระบบจะจัดส่งชื่อผู้ใช้และรหัสผ่านทางจดหมายอิเล็กทรอนิกส์ข้อ ๖ ผู้นำเข้าหรือผู้ส่งออกน้ำมันเชื้อเพลิงอาจมอบอำนาจให้ลูกจ้างตัวแทนออกของ เคาน์เตอร์บริการ หรือผู้อื่นกระทำการต่าง ๆ แทนก็ได้เว้นแต่กรณีผู้ยื่นคำขอลงทะเบียนเป็นนิติบุคคลให้ผู้มีอำนาจลงนามผูกพันนิติบุคคลเป็นผู้ลงนามด้วยตนเองพร้อมประทับตรานิติบุคคล(ถ้ามี)กรณีที่ผู้นำเข้าหรือผู้ส่งออกน้ำมันเชื้อเพลิงมอบอำนาจให้ตัวแทนออกของหรือเคาน์เตอร์บริการดำเนินการต่างๆ แทน ให้ตัวแทนออกของหรือเคาน์เตอร์บริการยื่นคำขอลงทะเบียนด้วยส่วนที่ ๒การเปลี่ยนแปลงข้อมูลหลังจากลงทะเบียน ข้อ๗ ในกรณีที่มีการเปลี่ยนแปลงข้อมูลการลงทะเบียนต่างจากที่ได้รับอนุมัติให้ยื่นคำร้องขอทำการเปลี่ยนแปลงข้อมูลพร้อมแนบเอกสารหลักฐานณ ศูนย์บริการธุรกิจพลังงาน กรมธุรกิจพลังงาน ตามแบบคำขอเปลี่ยนแปลง/ต่ออายุทะเบียนท้ายประกาศนี้ส่วนที่ ๓อายุ การสิ้นสภาพและการควบคุม ข้อ ๘ การอนุมัติให้เข้าใช้ระบบมีอายุหนึ่งปีนับแต่วันที่ได้รับอนุมัติลงทะเบียนเว้นแต่การสิ้นสภาพตามข้อ๙ และสามารถขอต่ออายุทะเบียนออกไปได้ครั้งละไม่เกินหนึ่งปี โดยให้นับอายุต่อจากวันสิ้นอายุของทะเบียนเดิมการขอต่ออายุทะเบียนให้ยื่นคำขอตามแบบคำขอเปลี่ยนแปลง/ต่ออายุทะเบียน ท้ายประกาศนี้ ณศูนย์บริการธุรกิจพลังงาน กรมธุรกิจพลังงาน ก่อนวันสิ้นอายุหากไม่ยื่นคำขอต่ออายุทะเบียนภายในระยะเวลาดังกล่าว ให้ยื่นคำขอลงทะเบียนใหม่ข้อ๙ เมื่อปรากฏว่าข้อมูลหรือเอกสารหลักฐานที่ใช้ในการลงทะเบียนเป็นเท็จอธิบดีอาจเพิกถอนการลงทะเบียนโดยให้ถือว่าการลงทะเบียนนั้นเป็นอันสิ้นสภาพไปและห้ามมิให้ยื่นคำขอลงทะเบียนภายในหนึ่งปี นับแต่วันที่ถูกเพิกถอนส่วนที่ ๔หลักเกณฑ์ วิธีการขอความเห็นชอบและขอหนังสือรับรองทางอิเล็กทรอนิกส์ ข้อ๑๐ ให้ยื่นคำขอความเห็นชอบผ่านระบบโดยปฏิบัติดังนี้๑๐.๑การนำน้ำมันเชื้อเพลิงเข้ามาในราชอาณาจักร(๑)ให้กรอกรายละเอียดข้อมูลตามรายการที่ปรากฏให้ครบถ้วนโดยเฉพาะรายการที่เป็นข้อบังคับเช่น ชื่อสินค้า ประเภทสินค้า พิกัดอัตราศุลกากร ปริมาณ เป็นต้น(๒) ให้นำเข้า (upload) เอกสารหลักฐานเข้าสู่ระบบดังต่อไปนี้(๒.๑) กรณีขอความเห็นชอบรายปี(๒.๑.๑) ใบทะเบียนสรรพสามิต(กรณีเป็นผู้ประกอบการอุตสาหกรรมเคมีปิโตรเลียมและสารละลาย)(๒.๑.๒) ใบอนุญาตเป็นผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓(กรณีนำเข้าเอทานอลและไบโอดีเซลเพื่อใช้เป็นเชื้อเพลิง)(๒.๑.๓) แผนการนำเข้าที่ระบุชนิด ปริมาณ และระยะเวลาการนำเข้าครั้งละไม่เกิน ๑ ปี(๒.๑.๔) คำรับรองการจัดทำรายงานตามแบบรายงานที่กรมธุรกิจพลังงานกำหนด(๒.๑.๕) คำรับรองการเก็บรักษาหลักฐานเกี่ยวกับข้อมูลการผลิตและจำหน่ายผลิตภัณฑ์ปิโตรเคมีหรือข้อมูลเอทานอลหรือไบโอดีเซลที่นำไปใช้เป็นเชื้อเพลิงหรือการนำไปผสมกับน้ำมันเชื้อเพลิงเพื่อใช้เป็นเชื้อเพลิง(แล้วแต่กรณี)(๒.๑.๖) คำยินยอมให้เจ้าหน้าที่ของกรมธุรกิจพลังงานเข้าไปในสำนักงานสถานที่ผลิตสถานที่เก็บ และสถานที่จำหน่ายของผู้นำเข้าเพื่อทำการตรวจสอบรวมทั้งต้องเก็บตัวอย่างส่งมอบให้เจ้าหน้าที่กรมธุรกิจพลังงานเมื่อได้รับคำร้องขอ(๒.๑.๗) ใบรายงานผลการตรวจวิเคราะห์ลักษณะและคุณภาพของน้ำมันเชื้อเพลิง (Certificate of Analysis หรือ Certificate of Quality หรือ Material Safety Data Sheet : MSDS)(๒.๒) กรณีขอความเห็นชอบรายเที่ยว(๒.๒.๑) บัญชีราคาสินค้า (Invoice หรือ Proforma Invoice)(๒.๒.๒) ใบตราส่งสินค้า (Bill of Lading : B/L หรือ Air Waybill : AWB) (ถ้ามี)(๒.๒.๓) บัญชีรายละเอียดบรรจุหีบห่อ (Packing List) (กรณีไม่สามารถระบุชื่อสินค้าหรือปริมาณได้อย่างชัดเจนในเอกสารประกอบอื่น)(๒.๒.๔) ใบรายงานผลการตรวจวิเคราะห์ลักษณะและคุณภาพของน้ำมันเชื้อเพลิง (Certificate of Analysis หรือ Certificate of Quality หรือ Material Safety Data Sheet : MSDS)(๒.๒.๕)หนังสือรับรองการให้ความเห็นชอบลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดตามแบบธพ.ค. ๔๑๒ (กรณีนำเข้าน้ำมันเชื้อเพลิงชนิดที่กรมธุรกิจพลังงานประกาศกำหนดลักษณะและคุณภาพ)(๒.๒.๖) สถานที่เก็บ (ถ้ามี)(๒.๒.๗) เอกสารยืนยันการจัดงาน (กรณีนำเข้าเพื่อใช้สำหรับการแข่งขัน)(๒.๒.๘) แผนการทดสอบ (กรณีนำเข้าเพื่อใช้ในการทดลองหรือการทดสอบ)๑๐.๒การส่งก๊าซปิโตรเลียมเหลวออกไปนอกราชอาณาจักร(๑)ให้กรอกรายละเอียดข้อมูลตามรายการที่ปรากฏให้ครบถ้วนโดยเฉพาะรายการที่เป็นข้อบังคับเช่น ปริมาณ ประเทศปลายทาง ชื่อด่าน เป็นต้น(๒) ให้นำเข้า (upload) เอกสารหลักฐานเข้าสู่ระบบดังต่อไปนี้(๒.๑) ใบอนุญาตเป็นผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓(๒.๒) หนังสือร้องขอจากหน่วยงานราชการของประเทศเพื่อนบ้าน(๒.๓) ประกาศกระทรวงมหาดไทย เกี่ยวกับจุดผ่านแดนถาวรที่ต้องการส่งออก(๒.๔) ใบสั่งซื้อ (Purchase order)ข้อ๑๑ เมื่อได้รับหนังสือแจ้งผลการพิจารณาให้ความเห็นชอบให้นำเลขที่เห็นชอบใช้ประกอบการยื่นขอรับหนังสือรับรองการนำน้ำมันเชื้อเพลิงเข้ามาในราชอาณาจักรหรือหนังสือรับรองการส่งออกก๊าซปิโตรเลียมเหลวไปนอกราชอาณาจักร ผ่านระบบ National Single Window ต่อไปข้อ๑๒ กรมธุรกิจพลังงานจะออกหนังสือรับรองให้ก็ต่อเมื่อปริมาณที่ขอนำเข้าหรือส่งออกไม่เกินปริมาณที่ได้รับความเห็นชอบคงเหลือข้อ๑๓ ในกรณีที่มีเหตุสุดวิสัยทำให้ไม่สามารถดำเนินการด้วยวิธีการทางอิเล็กทรอนิกส์ได้ให้ผู้อำนวยการสำนักบริการธุรกิจและการสำรองน้ำมันเชื้อเพลิงพิจารณาดำเนินการโดยวิธีอื่นเพื่อให้การออกหนังสือให้ความเห็นชอบหรือหนังสือรับรองเป็นไปด้วยความเรียบร้อยข้อ ๑๔ การพิจารณาให้ความเห็นชอบและออกหนังสือรับรองในกรณีที่ไม่อาจเป็นไปตามหลักเกณฑ์วิธีการ และเงื่อนไขในประกาศนี้ไม่ว่าจะเกิดจากสาเหตุใด ให้อธิบดีเป็นผู้วินิจฉัยชี้ขาดและคำวินิจฉัยชี้ขาดให้ถือปฏิบัติประกาศณ วันที่ ๒ พฤศจิกายน พ.ศ. ๒๕๕๙วิฑูรย์กุลเจริญวิรัตน์อธิบดีกรมธุรกิจพลังงาน[เอกสารแนบท้าย]๑.แบบคำขอลงทะเบียนผู้นำเข้าและส่งออกน้ำมันเชื้อเพลิง โดยวิธีการทางอิเล็กทรอนิกส์ (แบบคำขอลงทะเบียนธพ.อ1-1 (สำหรับผู้นำเข้าและผู้ส่งออก-นิติบุคคล))๒.แบบคำขอลงทะเบียนผู้นำเข้าและส่งออกน้ำมันเชื้อเพลิง โดยวิธีการทางอิเล็กทรอนิกส์ (แบบคำขอลงทะเบียนธพ.อ1-2 (สำหรับผู้นำเข้าและผู้ส่งออก-บุคคลธรรมดา))๓.แบบคำขอลงทะเบียนตัวแทนออกของและเคาน์เตอร์บริการผู้น้ำเข้าและผู้ส่งออกน้ำมันเชื้อเพลิงโดยวิธีการทางอิเล็กทรอนิกส์ (แบบคำขอลงทะเบียน ธพ.อ1-3 (สำหรับตัวแทนออกของและเคาน์เตอร์บริการ))๔.แบบคำขอเปลี่ยนแปลง/ต่ออายุทะเบียนการนำเข้าและส่งออกน้ำมันเชื้อเพลิงโดยวิธีการทางอิเล็กทรอนิกส์ (แบบคำขอเปลี่ยนแปลง/ต่ออายุทะเบียน ธพ.อ1-4)(ดูข้อมูลจากภาพกฎหมาย)ปุณิกา/ปริยานุช/จัดทำ๑๕ ธันวาคม๒๕๕๙นุสรา/ตรวจ๓๐ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๘๘ ง/หน้า ๒๕/๑๓ ธันวาคม ๒๕๕๙